**Südamega kogukonna teenistuses**

Elen Miljand
kolme lapse ema, väikeettevõtja, Riigi IT keskuse büroojuht

Olen Elen – kolme lapse ema, väikeettevõtja ja Riigi IT Keskuse büroojuht. Minu tee on kulgenud läbi Märjamaa, Paide ja Tallinna, kuid viimased kümme aastat olen koduks kutsunud Loo alevikku. Siin tunnen end tõesti koduselt – inimesed on toetavad, keskkond turvaline ja kõik vajalik on käe-jala juures.

Olen lõpetanud Märjamaa gümnaasiumi ning õppinud Paide kutsekeskkoolis laomajanduse ja ärikorralduse erialal. Minu tööelu on olnud mitmekesine – alustasin panganduses, seejärel tegutsesin **kindlustussektoris**, kus olin nii **personalispetsialist** kui ka **kontaktkeskuse juht**. Need rollid õpetasid mulle, kui oluline on kuulata inimesi ja toetada neid igapäevastes muredes.

Praegu töötan **Riigi IT Keskuses**, kus tegelen **töökeskkonna arendamise ja kestliku majandamisega**. Minu ülesannete hulka kuuluvad ka riigihangete tehnilised kirjeldused, uute töötajate toetamine, ürituste korraldamine ja isegi ehitustööde koordineerimine. Ilmselt pole ülesannet, mida ma poleks proovinud – ja just see mitmekesisus hoiab mind motiveerituna.

Olen aktiivne ja rõõmsameelne – sport on minu igapäevane kaaslane, mis hoiab vaimu virge ja südame avatud. Just **vaimne tervis** on minu südameteema. Olles ise kogenud läbipõlemist ja kasvatades kolme last, kellest üks vajab erilisemat tuge, tean, kui oluline on, et meie vallas oleksid olemas **tugiteenused**, mis päriselt meie lapsi aitavad ja toetavad.

Mulle on väga oluline, et **lapsed saaksid oma mõtteid ja muresid väljendada**, et neid kuulataks ja mõistetaks. Nad vajavad **aktiivset ja mitmekesist tegevust**, mis toetab nende arengut, hoiab vaimset tasakaalu ja aitab hoida neid eemal pahandustest. Trennid, võistlused, liikumine ja võimalus maailma näha – see ei ole luksus, vaid vajadus.

Minu soov on, et meie lapsed saaksid kasvada keskkonnas, kus on ruumi unistada, liikuda ja ennast väljendada. Seisan selle eest, et peredel oleks turvaline, toetav ja rõõmus elukeskkond ning meie kohaliku omavalitsuse teenused oleksid tõhusad, inimlikud ja päriselt lähedal.

Minu kirg on teenida kogukonda ja edendada kohalikke algatusi. Soovin olla hääletoru neile, kellel seda seni pole olnud. Soovin olla muutuse osa – koos sinuga.

 **Teeme üheskoos kõi selleks, et muuta meid ümbritsev paremaks.**